I oktober og tre måneder frem skal Restaurant De 2 Have på Grenen i Skagen skifte det nordjyske strandsand ud med det varme sand i Dubai. Restauratørparret Mette og Peter har ikke vundet en konkurrence for at få til at deltage. Det er derimod ledelsen i den danske delegation, der har valgt, at netop de to og deres restaurant skal repræsentere Danmark. Det glæder de sig til. -	Det er jo det danske flag, som vi arbejder under. Så det glæder vi os utrolig meget til, og det er vi rigtig stolte over, siger Peter. Skandinavisk kamp i Dubai Når Restaurant De 2 Have fra Skagen rykker til Dubai i tre måneder, får de naboer som Australien og Oman. Der bliver netop nu bygget en tre etagers bygning, hvor restauranten fra Skagen får hele den øverste etage med plads til 100 spisende gæster. Og der kan godt gå hen og blive lidt landskampsstemning mellem Danmark og Sverige, på trods af at man er langt væk hjemmefra. Det er dog ikke noget, der ryster Peter. -	Det er Ikea, der skal ned og lave kjøttboller, og der tror jeg sagtens, vi kan følge med, siger Peter. 1,6 tons fisk Der skal udover Mette og Peter 13 ansatte med til Dubai, hvor de skal hjælpe til med at lave mad til 500 personer. Menuen kommer ikke til at ændre sig betydeligt fra det, som der serveres i Skagen. -	Vi får selv paneret vores rødspætter, og så får vi fløjet 1,6 tons ned i varmen, siger Peter. Verdensudstillingen, Expo 2020, er verdens største eksportscene, hvor over 100 små og mellemstore virksomheder fra Danmark skal præsentere det bedste, som Danmark har at byde på. Udstillingen i Dubai løber fra 1. oktober til 31. marts 2022.
Danmark er for første gang i mere end 10 år repræsenteret ved verdensudstillingen, Expo 2020. Det bliver en restaurant fra Skagen, som skal repræsentere Danmark på den gastronomiske del.